Базовата директория е физическата папка на сървъра, чието съдържание се показва, когато някой посети Вашия уеб сайт (или поддомейн на Вашия сайт).
Можете да смените базовата директория на Вашия уебсайт, и/или някой от Вашите поддомейни, през секцията Поддомейни в онлайн Контролния панел.За да смените базовата директория на някой поддомейн, натиснете бутона Редактирай срещу него. След това изпишете пътя към новата базова директория, или натиснете бутона до текстовото поле, за да изберете папка от сървъра. Когато сте готови, натиснете бутона Запази.
Промяната изисква няколко минути, за да влезе в сила.
Внимание:
1. Скриптове, които се намират в папка "cgi-bin" ще бъдат достъпни винаги, независимо от текущата базова директория.
2. Базовата директория не може да бъде променяна към папка, намираща се на по-горно ниво. Тя може да бъде променяна само към поддиректория, намираща се в базовата директория по подразбиране.